Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: a használatáról szóló 1995. évi LXXXIII. törvény (a továbbiakban: címertörvény). A címertörvény 3. § (3) bekezdése
Paragraph Index: 445

3. A másik indítvány kizárólag a koronatörvény 4—5. §-ainak megsemmisítésére tesz javaslatot. Az indítványozó szerint a Szent Korona Testület létrehozásával a magyar államszervezeten belül új, testületi jellegű intézmény jött létre, meghatározott feladattal és felelősséggel. Mivel ennek tagjai az állam magas beosztású tisztségviselői, a törvény — az indítványozó meglátása szerint — megváltoztatja a magas beosztású tisztségviselők feladatkörét, egymáshoz való viszonyát, és ezzel a magyar közjogi rendszert. Erre tekintettel az indítványozó az Alkotmány 19., 21., 29., 30., 30/A., 32/A., 33. és 35. §-ainak sérelmét véli megállapíthatónak. II. Az Alkotmánynak az indítványokkal érintett rendelkezései:

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes